Traktedderkopper

Se systematisk inndeling

Traktedderkopper (Agelenidae) er en gruppe (familie) av edderkopper som tilhører undergruppen Entelegynae i gruppen Araneomorphae. De spinner et traktformet nett, av dette kommer det norske navnet. De best kjente artene i denne familien er de store og langbeinte husedderkoppene i slekten Tegenaria.thumb|upright=1.2|Voksen hunn av stor husedderkopp Tegenaria atrica. Bildet viser lange.lyse bein uten mørkere ringer, og sansehår som blir tettere mot føttene.mini|upright=1.2|Hunn av husedderkopp Tegenaria domestica har også siksakmønster på bakkroppen, men svake mørkere ringer på beina.mini|upright=1.2|Undersiden. Familien har svært lange spinnvorter.

 Utseende 
Middelsstore til store (5–20 mm), ofte svært langbeinte edderkopper, gjerne gråaktige på farge. De kan vanligvis kjennes ganske lett på at de bakerste spinnvortene er lange og to-leddete, og stikker tydelig ut bak bakkroppen. Det ytterste leddet på beina (tarsus) har en serie av fine sansehår (trichobothrier) som blir gradvis lengre innenfra utover.

 Levevis 
Edderkoppene lager et uryddig spinn som er dratt ut i en trakt i det ene hjørnet. Edderkoppen sitter inne i denne trakten og venter på at et bytte skal gå i nettet. De best kjente medlemmene i denne familien er de store, langbeinte husedderkoppene i slekten Tegenaria, som gjerne finnes i kjellere. Disse edderkoppene vandrer omkring om natten (særlig hannene) og ender ofte opp fanget i vaskeservanter eller badekar som de har vanskelig for å komme seg opp av. Til tross for at de er store og imponerende, er de europeiske Tegenaria-artene regnet som helt harmløse for mennesker. En europeisk art som er innført til det vestlige Nord-Amerika blir påstått å ha et ganske giftig bitt, men dette er ganske usikkert.

 Utbredelse 
Familien er utbredt over hele Jorda bortsett fra polarstrøkene.

 Systematisk inndeling / europeiske arter 
En del slekter som tidligere ble ført til denne familien, er overført til andre familier, blant andre Amaurobiidae, Dictynidae og Hahniidae.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Agelenoidea
 Familie traktedderkopper, Agelenidae C.L. Koch, 1837
 Slekten Agelena Walckenaer, 1805 – 13 arter i Europa, i Norge:
 labyrintedderkopp, Agelena labyrinthica (Clerck, 1757)
 Slekten Agelescape Levy, 1996 – én art i Europa
 Slekten Allagelena Zhang, Zhu & Song, 2006 – én art i Europa
 Slekten Benoitia Lehtinen, 1976 – én art i Europa
 Slekten Hadites Keyserling, 1862 – én art i Europa
 Slekten Histopona Thorell, 1869 – 18 arter i Europa
 Slekten Lycosoides Lucas, 1846 – 3 arter i Europa
 Slekten Maimuna Lehtinen, 1967 – 3 arter i Europa
 Slekten Malthonica Simon, 1898 – 31 arter i Europa
 Slekten Pseudophthalmus Joseph, 1882 – én art i Europa
 Slekten Pseudotegenaria Di Caporiacco, 1934 – 4 arter i Europa
 Slekten Tegenaria Latreille, 1804 – 62 arter i Europa, i Norge:
 stor husedderkopp, Tegenaria atrica C.L. Koch, 1843
 liten husedderkopp, Tegenaria domestica (Clerck, 1757)
 Slekten Textrix Sundevall, 1833 – 8 arter i Europa, i Norge:
 Textrix denticulata (Olivier, 1789)

 Referanser 

 Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Fauna Europaea, utbredelsesdatabase for europeiske dyr 

 Eksterne lenker 

 Glenn Halvor Morka: Edderkoppkroken. Nettside om norske edderkopper, med mange bilder 

Kategori:Traktedderkopper
Kategori:Edderkoppdyr formelt beskrevet i 1837